
DISTANCIAMENTO SOCIAL: 
“STOP DI PLAM'E"! 


Hopi hende ainda despues cu Aruba a wordo confronta cu dos 
caso di Corona Virus, no ta tumando e situacion cu nos ta den 
mucho na serio. “E comportacion di cada ciudadano di pais 
Агира mester cambia si nos kier bringa e virus aki of pa е 
no plama mas y pa nos sali exitoso di esaki”, Prome Minister 
Evelyn Wever-Croes a enfatisa. 


Mundo henter a cuminsa practica “Social Distancing', un 
distanciamento social. Evita encuentronan di grupo grandi di 
hende sea na luganan social of na trabou. No bay caminda tin 
aglomeracion di hende of fiesta di famia of di club unda tin hopi 
hende. 


Gobierno ya caba a emiti un prohibicion pa actividadnan 
publico, actividadnan social, cultural y Deportivo. Sinembargo 


e fin di siman tras di lomba a mustra nos cu e comportacion no 
a cambia. 


Si nos tuma como ehempel Зрайа, 3 siman pasa e pais aki 
tawata tin apenas 4 caso di Corona Virus. Ya pa diasabra 5200 
caso a wordo raporta y diadomingo casi 8000 caso a wordo 
raporta. Esaki ta un indicacion di con lihe e virus aki ta plama. 


“P'esey nos mester di cooperacion di cada ciudadano 
di pais Aruba pa cambia su comportacion y no bay den 
aglomeracionnan. Esaki no ta momentonan pa fiesta den 
grupo grandi. Pa nos para y bringa e virus aki nos mester 
di abo. Gobierno ta haciendo su parti, pero cada ciudadano 
mester tambe haci di su parti pa asina hunto nos vence”, 
Prome Minister Evelyn Wever-Croes a duna di conoce. 





Distanciamento Social: ‘Stop di Plam'e"! 


GABINETE WEVER-CROES A HACI 


CONFERENCIA DI 











Diadomingo 15 di maart anochi, Prome Minister Evelyn Wever- 
Croes, den nomber di Gobierno di Aruba a anuncia varios 
pasonan cu Gobierno di Aruba a tuma y mester tuma ainda 
pa loke ta trata e Virus Corona. Como parti di e solucion pa 
stop di plama e virus rond, mundialmente a cuminsa practica 
“Social Distancing', Distanciamento Social. Prome Minister a 
anuncia cu Aruba mester awo tuma e mesun pasonan aki pa 


PRENSA NA FORMA DIGITAL 


asina evita pa e virus plama. 


Despues di e anuncio aki, Gobierno di Aruba tambe ta sigui 
e conseho mundial y ta adapta conferencia di prensa di 
Gobierno di Aruba desde dialuna 16 di Maart 2020 y practica 
distanciamento social. Nos lo ta Live via Pagina di Facebook di 
Gabinete Wever-Croes y miembronan di prensa por haci nan 
preguntanan via Whatsapp na e number di contacto. 


DVG tawata encarga pa duna update y informacion tocante 
Corona Virus. Sra. Jurette Croes, Communicatie adviseur di 
DVG y Mliembro di Crisis Team y sra. Tirzlyn Kolfin WH Seccion 
Cuido di nos grandinan a elabora riba ultimo desaroyonan di 
Corona Virus. E enfasis tawata ta e cuido di nos grandinan en 
general. 


Cue cambio aki ta evita cu prensa bin den grupo bou di un solo 
dak. No tin uzo di microfone cu ta wordo pasa rond y tampoco 
tin e sacudi di man cu tur hende na Aruba ya ta costumbra di 
dje. Asina aki, hunto nos ta contribui na ‘Stop di Plam'e'! 


Dialuna 16 Maart 2020 








Prome Minister Evelyn Wever-Croes: 
Pa Evita cu Corona Virus plama: 


DEPARTAMENTONAN PUBLICO LO MESTER 
PRACTICA DISTANCIAMENTO SOCIAL 








Den Conferencia di Prensa di Gobierno di Aruba diabierna 
atardi 13 di maart 2020, Prome Minister Evelyn Wever-Croes a 
anuncia cu COVID19, Corona Virus a drentra Aruba. Gobierno 
di Aruba hunto cu expertonan ta haciendo tur posibel pa evita 
сие virus ta plama. 


Gobierno ta responsabel pa esnan cu ta traha den sector publico 
y a duna instruccion na tur hefe di departamento di Gobierno. 
Diadomingo tur hefe di departamento a wordo informa cu e 
meta di Gobierno ta pa contene y evita pa e virus sigui plama. 
Departamentonan lo mester practica Distanciamento Social 
(‘Social Distancing'), evitando asina mucho contacto di Пор! 


hende hunto. Traha mas tanto posibel for di cas pa asina no 
tin hopi trahado ni publico na trabou mientras cu servicio por 
continua. 


Pa tur cu no por haci trabounan for di cas, Gobierno ta pidi 
departamentonan pa bin cu cambio di orario pa servicio y cu un 
sistema di rotacion pa asina no tin contacto cu mucho hende 
mientras ta duna servicio. 


Departamentonan a wordo pedi pa traha nan plan den otro y 
entrega esaki na e minister concerni di e departamento mas 
lihe posibel. 

Empleadonan publico cu tin kebrante di salud, of ta den e 
circumstancia cu no tin hende pa wak pa nan yiunan, of pa 
esnan mas vulnerable cu tin cancer por ehempel of esnan 
mayor di edad, ta wordo pidi tambe pa yega na un areglo cu 
nan hefe di trabou. 


“Gobierno di Aruba ta confia cu hefenan di departamento 
hunto cu trahadonan, na un forma responsabel ta yega na 
un reparticion di trabou pa e siman nos dilanti. Fin di siman 
Gobierno lo evalua si mester prolonga esaki. Nos meta ta pa 
contene e virus aki pa e no sigui plama. Den esaki nos tin 
mester di e compromiso y responsabilidad di cada ciudadano 
di Pais Aruba”, Prome Minister Evelyn Wever-Croes a enfatisa. 

FPNA a presenta un concepto nobo educativo relata na salud y 
medio ambiente 


Minister Marisol Lopez - Tromp: 


TA IMPORTANTE PA SIGUI CONSCIENTISA 
RIBA E TEMA DI MEDIO AMBIENTE 


Recientemente Minister di Desaroyo Teritorial, Infrastructura y 
Medio Ambientee Marisol Lopez - Tromp tabata na Fundacion 
Parke Nacional Aruba (ЕРМА) riba invitacion di Minister Lampe, 
encarga cu enseñansa pa presentacion di un proyecto relata 
na salud, medio ambiente y enseñansa. 

Den e presentacion FPNA y docentenan a duna splicacion di 
e 'les material' pa muchanan di kleuter y basisschool poniendo 
enfasis riba salud y bon calidad di bida pa nos muchanan. 
Minister Lopez - Tromp a expresa di ta contento pa por tabata 
presente pa e presentacion y como Minister encarga cu 
medio ambiente ta di opinion cu mester sigui conscientisa nos 
muchanan mas riba e tema di medio ambiente. 














Si para keto unrato riba temanan cu ta keda bin dilanti for di 
comunidad relaciona cu medio ambiente, ta ripara cu ta e 
parti di molester di ciudadanonan ta keda presenta. Pues ora 
presenta un molester of keho, ya caba 'algo' a sosode cu no 
ta agradabel pa habitantenan. E concepto presenta pa РРМА 
ta netamente e parti preventivo, di con ta siña nos muchanan 
pa anda cu e parti di cuminda, salud, desperdicio y mas. 
Aspectonan cu Ministerio tambe lo sigui enfoca riba dje pa 
yega na un medio ambiente mas limpi y mas saludabel. 


E proyecto aki sigur ta uno cu Minister Lopez - Tromp a duna 
di conoce cu e lo bolbe bishita pa mira con el desaroya. Pero 
Sigur lo bishita FPNA cu ta resorta bou di e Ministerio na 
otro ocasion, pa trata otro aspectonan cu ta importante pa e 
organisacion. 

COMUNICADO DI PRENSA DTI EN CONEXION 
CU CORONA VIRUS 


Dienst Technische Inspecties ta anuncia den relación cu e 
crisis di Corona Virus cu tin cambio den nos servicio di 16 
maart 2020 pa te próximo aviso pa asina limita e circulacion di 
personanan na nos balie nan: 


E balie ta wordo sera, y esey ta nifica cu: 

- No lo ta posibel pa haci afspraak (nobo) pa keur voertuigen 
- Caha lo ta será. 

- Lo ta posibel pa paga online, pero esaki ta conta solamente 
pa e installateursnan y no pa haci afspraak di auto. 

- Entregamento di documentonan lo ta preferibel via email of 
lo por contact e Chef di departamento pa entrega esaki si ta 
di emergencia. E personanan cu tin afspraak traha caba pa 
keur auto lo wordo yama door di DTI desde 16 di maart 2020 
y puntra pa pospone te aki dos siman, of si acaso toch ta bini 
nos lo keur e vehiculo tumando e precaucionan necesario. 


Afdeling ljkwezen lo no accepta weeginstrumenten na DTI. 


Afdeling Elektrokeuring lo no haci keuring di installacion di 
coriente. NV ELMAR tampoco ta keur te proximo aviso. 


Afdeling Stoomwezen y Afdeling Veiligheidsinspectie lo sali 
solamente den caso di emergencia. 








Semper por manda pregunta via nos email dti@setarnet.aw y 
facebook: Dienst Technische Inspecties. 
Por yama pa información na : Tel: 5845300. 


Den nomber di ОТ! nos ta pidi nos disculpa pa cu esaki y ta 
spera di por conta cu e cooperación di Pueblo di Aruba. 

Y nos ta pidi pa sigi e instruccionnan di DVG . SIGURIDAD NA 
PROME LUGAR! 





DIP CU ALGUN INFORMACION SUMAMENTE 
IMPORTANTE RELACIONA CU NOS SERVICIO 
CU LO WORDO AFECTA PA MOTIBO DI E 
CORONA VIRUS 


Enconexion cu e anuncio cu Gobierno di Aruba a anuncia 
referente e pandemia di Corona virus riba nos isla, DIP kier 
participa, cu entrante 16 di maart te cu 31 di Maart, lo tin algun 
cambio pa locual ta trata nos servicio. 


* Nos balie lo ta cera pa publico di 16 di maart te cu 31 
di maart. Si tin cualkier cambio, DIP lo participa esaki na nos 
clientenan. 

2 Clientenan cu ta pendiente ра ricibi nan contrato di 
erfpacht, mester manda un email na info@dip.aw cu nan 
informacion di notaris, pa DIP manda nan documento pa e 
notaris pa e firmamento tuma lugar. 

3. Tur pago mester wordo haci via di online banking. DIP lo 
no acepta ningun pago personal entre e fecha anuncia. Riba e 
recibo, tin tur informacion con e proceso di pago mester tuma 
lugar. 

4. Cualkier cliente cu tin un peticion of pregunta sumamente 
importante y no por warda despues di 31 di maart, por manda 
un email na info@dip.aw 








DIP ta na altura cu e proceso anuncia lo trece algun dificultad 
pa algun di nos cliente, pero esaki ta un caso cu mundialmente 
ta afectando hende, y conhuntamente nos mester combati e 
pandemia di corona virus. Nos kier pidi un disculpa enorme y 
alabes comprension pa cu e situacion. 





MINISTER XIOMARA MADURO 


MINISTER di Finansa, Asuntonan Economico y Cultura 

MINISTER MADURO: 
TIN SUFICIENTE ALIMENTO Y 
COMBUSTIBEL NA ARUBA 


No mester tin motibo pa panico 











GOBIERNO DI ARUBA 





Durante conferencia di prensa Minister di Economia asesora 
pa Directora di Departamento Economico y sr. Hubert Dirks 
den representacion di Mayoristanan (Wholesalers), a pidi 
comunidad pa keda trankil y no bay over den panico door di 
bay haci compra na grandi pa miedo di e consecuencia cu e 
crisis di COVID-19 por trece pa nos Pais. 





Tin suficiente alimento, fruta, berdura y productonan 
petrolero 

Minister Maduro a informa cu Departamento di Economia ta 
den contacto cu e mayoristanan y nan a confirma cu nan tin 
suficiente stock di alimento pa abastece e mercado local y 
pesey no mester bay den panico y bay cumpra tur locual tin riba 
reki den supermercadonan. Tin suficiente stock y tin container 
na caminda cu mas stock. Pa locual ta trata fruta y berdura, 
esakinan ta yega Aruba tur siman pues tambe tin suficiente. 
Minister Maduro a informa cu tin suficiente combustibel y gas, 
pues pueblo no mester preocupa pa esey. 


Mayoristanan tin un plan di contingencia 

E mandatario a splica cu na momento cu tin un crisis, ta 
monitorea e situacion "Фа pa dia, ya cu den un dia e situacion 
por cambia. Di parti di e mayoristanan sr. Hubert Dirks a splica 
cu nan tin un plan di contingencia pa si acaso algo sosode cu 
е mercado caminda nan ta importa e productonan, den e caso 
aki for di Merca. Na momento cu algo pasa nan por divergi y 
bay importa for di otro mercado cu ta mas cerca di nos Pais. 


Ban convivi cu otro pa hunto nos por logra sobrevivi 
Minister Maduro a haci un apelacion riba e sentido di 
responsabilidad y convivencia di comunidad. E mandatario a 
pidi pa nos cuida nos mes y di otro, specialmente di esnan 
cu ta mas vulnerabel. Ban brinda nos ayudo na otro pa asina 
nos tur hunto por surpasa e crisis aki. Gobierno hunto cu un 
crisisteam ta trahando duro pa percura pa tur decision y accion 
necesario. Hunto y cu poder di Dios nos ta logra surpasa e 
crisis aki. 





Informacion di Gobierno transparente! 

MINISTER XIOMARA MADURO A HACI UN 
APELACION FUERTE NA COMERCIO РА 
NO USA E MOMENTO DI CRISIS COMO 

OPORTUNIDAD PA HISA PRIJSNAN 
INNECESARIAMENTE 








Durante conferencia di prensa Ayeranochi den conferencia di 
prensa Gobierno por medio di Minister di Economia a haci un 
apelacion na e sentido civico y e responsabilidad mutuo cu nos 
mester tin ora cu un crisis toca nos Рав. E mandatario a haci 
un apelacion fuerte na comercio pa no usa e momento di crisis 





como oportunidad pa hisa prijsnan innecesariamente. Gobierno 
ta bin ta hayando informacion cu tin tienda ta subiendo prijs di 
productonan di, entre otro, hygiena barbaramente. Esaki nan 
ta productonan cu no ta conoce prijs maximo paso nan no ta 
den canasta basico. Pero en bista di e abuso cu ta wordo haci, 
desde diabierna TUR tienda cu ta ABUSA di prijs, nan NOMBER 
lo wordo EXPONI PUBLICAMENTE pa asina e consumidor 
por sa na unda ta abusa y na unda NO MESTER BAY HACI 
COMPRAS MAS. Si como consumidor bo topa cu abuso, sea 
asina bon di saca potret y pone e nomber y manda esaki via 
е APP Control di Prijs pa asina Departamento Economico рог 
bay over na publica e nomber. Tambe por expone e abuso riba 
medianan social pa asina mas consumidor por ta alerta. 


Desde diasabra control di prijs a wordo intensive caminda 
entre 30 pa 35 supermercado a wordo controla, mester bisa si 
cu un gran mayoria di supermercadonan ta cumpli y tin algun 
cu ta abusa di prijs cual a wordo exponi publicamente. 





CAMBIO DEN SERVICIO PA PUBLICO NA 
DEPARTAMENTO DI CULTURA ARUBA 





$ DCA 


Departamento di Cultura Aruba 











Departamento di Cultura Aruba (ОСА) ta informa cu en conexion 
cu e anuncio di Gobierno di Aruba referente e pandemia di 
COVID-19 (Corona virus) a activa e tercer fase di contingencia 
di nos protocol pa atende cu esaki; 


Algun cambio pa locual ta nos servicio: 

1. DCA lo keda operacional, pero lo ta cera pa atende cu 
publico te proximo aviso. 

2. DCA lo funciona pa medionan virtual y electronico (via 
telefoon, email, FB, etc.). 


3. Pa medio di telefoon por atende cu preguntanan di publico, 
via tel.: 5822185 durante ora di oficina. 

4. Preferiblemente haci uzo di emailadres aki pa preguntanan: 
info@cultura.aw of via inbox di nos Facebook Departamento 
di Cultura Aruba 


Directiva di DCA lo keda monitor e situacion y lo informa 
debidamente segun e situacion lo ta desaroya. Esaki ta 
vigente di dia 16 di maart te cu 31 di maart 2020, y pendiente 
cu Gobierno di Aruba anuncia otro periodo. 

Ta importante pa nos sigui informacion di fuente oficial. Ta 
nos como cuidadano ta responsabel individualmente pa 
preveni COVID-19 Corona virus door di sigui e consehonan cu 
Gobierno di Aruba ta informa. 


Den nomber di director, staf y personal di DCA nos ta pidi 
nos disculpa pa inconveniencia y ta spera di por conta cu e 
comprension di pueblo di Aruba. 


TANNY Dialuna 16 Maart 2020 
Relaciona cu Dia di Himno y Bandera 2020: 


MINISTER XIOMARA MADURO A BISHITA 
COLEGIO SAN HOSE 


Siman pasa Minister di Cultura tabata na Colegio San Jose pa 
asina entrega e tas cu material pa celebracion di Dia Di Himno 
y Bandera. Tabata un rato ameno unda e mandatario a haya un 
bista tambe die resultado y progreso die trabounan dieducacion 
den nos lenga materno Papiamento. Lamentablemente e 
forza mayor di risico di contagio pa coronavirus ta pone cu tur 
celebracion ta para. E material educativo a keda destribui na 
tur scol basico. 

Bureau Intellectuele Eigendom ta informa cambionan den su servicio na 
publico, relaciona си noticianan di prevencion en conexion cu e corona 
Virus, 


Despues cu Gobierno a notifica e seriedad di e situacion, Bureau BIE ta 
participa su cambionan entrante 16 di maart 2020 te cu 31 maart 2020, 


1. Nos lo ta cera pa publico for di 16 di maart te cu 31 di maart 2020. Si 
tin cambio na esaki, Bureau BIE lo informa na su debido momento. 


2. Clientenan cu tin documentonan of servicio pendiente por tuma 


contacto cu Bureau BIE via email па opi@arauba.gov.aw . 


3. Pagonan cu tin cu wordo haci por sigui via online-banking riba Bureau 
BIE su account na Aruba Bank. 


4. Si tin cualkier otro pregunta of ta desea informacion por tuma contacto 


via email na opi@aruba.gov.aw , 


Bureau Intellectuele Eigendom ta pidi disculpa pa cualkier 
inconveniencia cu e desicionnan aki por causa, pero mirando e situacion 
mundial y na Aruba y di e seriedad di e caso, ta haya necesario pa tuma e 
precaucionnan anuncia, 


Bureau BIE ta gradici pa tur comprension cu e situacion por causa. 

MINISTER GLENBERT F. CROES 


MINISTER di Asunto Social y Labor 


MINISTER DI ASUNTONAN SOCIAL Y LABOR 
GLENBERT CROES TA ANUNCIA E TEMA 
DI DÍA MUNDIAL DI DERECHONAN DI 
CONSUMIDOR 2020: 

“E CONSUMIDOR SOSTENIBEL” 


Dia 15 di maart 2020 ta dia Mundial di Derechonan di 
Consumidor. 
E aña aki e tema ta trata: “e consumidor sostenibel”. 


Ariba e dia aki organisacionan di consumidornan rond di 
mundo, den cordinacion cu Consumers International, ta reuni 
pa haci peticion pa cambionan global y duradero pa evita 
colapso ambiental resaltando e proteccion y empoderamiento 
di e consumidor rond mundo. 

Considerando cu actualmente nos ta encontrando un crisis 
ambiental, causando e.o. cambio climatico y perdida di 
biodiversidad, ta urgi medidanan drastico pa aborda e crisis 
mundial aki. 

Den e cuadro aki lo destaca e cambionan cu e consumidor por 
haci y cu gobierno y companianan mester ehecuta pa por haci 
Sostenibilidad un opcion mas fasil pa e consumidornan. 

E crisis cu nos ta enfrentando ta asina urgente cu nos tur tin cu 
uni y tuma nos responsabilidad pa por resolve. 

E demanda di producto sostenibel ta aumentando, 
especialmente entre consumidornan mas hoben. E campaña 
ta enfoca particularmente ariba hobennan, mirando e activismo 
den e generacion encuanto e tema. 


E decada aki ta nos ultimo oportunidad pa limita calentamiento 
global. Pa logra esaki nos mester reduci emision di gasnan di 
efecto invernadero (СЕ!), desperdicio y haci uso di recurso di 
tur sector. 

Un forma pa logra esaki ta haciendo cu e manera di produci 
y consumi ta mas sostenibel. Pa e consumidor e consumo 
sostenibel ta trata di haci mas cu lo menos, por ehempel, 
cambia pa productonan energeticamente eficiente, intercambia 
alimento, huur of cumpra cosnan segunda mano y tambe uso 
conciente di awa, coriente of combustible. 

For di un estudio global por conclui cu 66% di consumidornan 
ta bisa cu nan ta dispuesto pa paga mas pa productonan 
sostenibel, pero locual ta limitanan ta barrera nan manera e 
prijs, disponibilidad y falta di informacion. 


E consumidor tin un papel hopi importante den e cuadro di 
sostenibilidad, sinembargo nan no por logra e meta aki nan so. 
Ta urgi Gobierno y companianan tambe pa actua pa crea 
cadena di suministro mas sostenibel, eliminando desperdicio y 
ineficiencianan den produccion prome cu e productonan yega 
na tiendanan, creando e posibilidad pa reciclahe y asegurando 
cu e consumidornan haya e informacion necesario pa por tuma 
decisionan responsabel. 


Gobierno y companianan tambe tin cu demostra liderazgo 
internacional mediante establecimiento y conduccion di 
obhetivonan di ambicion pa limita e calentamiento global 
promoviendo e sostenibilidad den consumo. 


Dienst Huur en- Consumentenzaken (ОНС), cual departamento 
ta resorta bow di Ministerio di Asuntonan Social y Labor ta e 
departamento di gobierno encarga cu promocion di consumo 
responsabel, informando consumidornan encuanto producto y 
servicionan. 


Den cuadro di e tema y desaroyonan mundial, e vision di 
Gobierno ytambe e metanan (Mundial) pa Desaroyo Sostenibel, 
e asina jama “Sustainable Development Goals" (SDG's) di 
Nacionnan Uni, meta SDG 12 cual ta trata sostenibilidad, 
pronto DHC lo conoce un structura nobo pa asina por duna 
un sosten mas amplio y а! dia па e consumidor resaltando е 
proteccion y empoderamiento di e consumidor. 

Ministerie van Sociale Zaken еп Arbeid L G Smith Blvd. 76 
Oranjestad, Aruba 
Tel. (297) 528 4930 
Fax. (297) 583 8996 


REGERING VAN ARUBA 





INSTRUCCION OFICIAL PA TUR CRECHE (KINDEROPVANG) 





Na tur Doño, Lider, Cabesantenan di Crechenan 
y Mayornan 


PRESENTE 


Aruba, 15 di maart 2020 Topico: Tur creche mester cera 


Na tur concerni, 


Mediante e instruccion aki y conforme e anuncio di Minister President di Aruba, ta informa cu 
tur creche/opvang/centro di cuido di mucha/centro di hunga pa mucha/Traimerdia ta cera for 
di 16 di maart te cu diabierna 20 di maart 2020. Esaki ta necesario pa hunto nos combati 
efectivamente y minimalisa e riesgo di contagio y efectonan di COVD-19 (Coronavirus). 


Den transcurso di proximo dianan lo monitorea e situacion y lo informa debidamente kico ta e 
siguiente pasonan. 


Atentamente, 


Glenbert F. Croes 

COMO MEDIDA DI PREVENCION DI CONTAGIO CU 
CORONA VIRUS, TUR SERVICIO DI DIMP TA WORDO 


LIMITA ENTRANTE DIAL 








En conexion cu e situacion actual di Corona Virus (COVID-19) 
y е medidanan di precaucion y prevencion necesario, 
Departamento di Impuesto ta informa lo siguiente. 

Entrante dialuna 16 di maart te cu dia 31 di maart 2020 e 


siguiente informacion y instruccion ta valido: 


Servicio di pago 

* Pago di impuesto y/of primanan social mester sosode 
preferiblemente online uzando e sistema di Bill Payment di 
Aruba Bank of Banco di Caribe. Den e sistema di Bill Payment 
di e banconan aki e numbernan di cuenta ta programa y 
automaticamente ta reconcilia e pagonan su siguiente dia. 

* Si acaso e contribuyente ta cliente di un otro banco, ta pidi 
pa sigui e siguiente skema pa por transfer e suma di impuesto 
ylof primanan social. Corda menciona semper e referencia 
di pago (“Betalingskenmerk”) y e tipo di impuesto cu ta 
pagando (por епетре! grondbelasting, motorrijtuigbelasting, 
inkomstenbelasting, BBO/BAVP/BAZV, loonbelasting, AOV/ 
AWW, AZV etc.) 

* E numbernan di cuenta di Departamento di Impuesto ta lo 
siguiente: 

o Aruba Bank 1514017 

o СМВ 61351503 

o RBC Royal Bank Aruba 3071006 

o Banco di Caribe 80820201 

o CIBC Bank Aruba 1000168 

* Servicio di pago na DIMP ta sigui na Camacuri, tur MFA y 
Oficina di gobierno (HBK) na San Nicolas. 

* Pa mantene e distancia rekeri, DIMP a hala tur stoel - 
unda publico ta sinta - for di otro y solamente mag sinta riba 
e stoelnan indica. E stoelnan unda NO mag sinta riba nan, 
a wordo marca. No lo permiti mas cu 10 persona den sala 
na MFA y na Camacuri maximo 28 pa e servicio di caha. E 
personal y e security guard lo vigila e fluho di cliente. 

+ E orario di caha na tur punto di contacto ta manera custumber. 


Servicio na cliente 
* Servicio na cliente y e balie di recepcion na Camacuri lo ta 
cera. 





* Servicio na cliente lo continua na MFA Paradera, MFA Santa 
Cruz, MFA Savaneta y HBK San Nicolas segun e orario 
valido na e MFA-nan. E servicio na cliente aki ta unicamente 
pa entregamento di documento (declaracion di impuesto, 


UNA 16 DI MAART 2020 


bezwaarschrift). 
* Servicio pa cu e notarionan ta sigui segun e skema normal di 
tur siman. 


Afspraak cu un funcionario 

+ Tur afspraak haci caba ta wordo cancela. Departamento di 
Impuesto lo tuma contacto cu e comerciantenan cu a haci 
afspraak pa registra compania pa haya acceso na e portal 
digital 'BO impuesto". 

Portal ‘BO impuesto’ 

* Pa registracion di compania, e team di ‘BO impuesto" lo sigui 
yuda tur comerciante sea via telefon 5227437 of via e-mail 
boi@impuesto.aw. Departamento di Impuesto ta haci un 
yamada urgente na tur comerciante pa registra bo compania 
pa haya acceso na ‘BO impuesto' y asina haci declaracion 
online tur luna y evita aglomeracion di hende y/of contagio. 
“Nota acepta walk-ins pa registra compania pa ‘BO impuesto". 
* E ‘Digital lounge BO impuesto’ ubica den sala na Camacuri lo 
ta cera. E team di ‘BO impuesto lo asisti e comerciantenan via 
telefon y/of e-mail. 


Entregamento di plachi di number 
Lo no otorga plach'i number te cu proximo aviso. 


Fecha final di pago y declaracion mensual 

E fecha final pa entrega e declaracion di BBO, loonbelasting, 
toeristenheffing etc. y pago di impuesto corespondiente di luna 
di februari 2020 ta hala pa dia 20 di maart 2020. 

Tur otro servicio por ehempel areglo di pago lo continua 
unicamente via telefon of e-mail. Tur informacion lo sosode via 
telefon, e-mail, website, e portal digital BO impuesto, facebook 
y BO impuesto app. 

Departamento di Impuesto ta pidi tur su contribuyentenan pa 
no acudi na su oficinanan a menos cu ta sumamente necesario. 
Lo atende unicamente esnan cu mester haci pago of entrega 
of busca un documento. 

Pa cu e bishitantenan lo mantene nos personal y e 
contribuyentenan na e distancia necesario. 

Alabes Departamento di Impuesto ta urgi tur contribuyente cu 
ta malo y cu tin sintomanan di griep manera tosamento, cu ta 
niester y cu tin keintura y/of a caba di bin di viahe, pa no acudi 
na nos oficinanan y haci uzo di e sistemanan digital. 

Aki ta sigui e informacion di contacto cu Departamento di 
Impuesto. 

Liña di telefoon general 5227423 

Si bo ta un comerciante 5227423 ext. 661 of ext. 519 

Si bo ta un persona priva 5227423 ext. 588 of ext. 595 

Si bo kier registra bo negoshi 5227423 ext. 713 

Si ta pa Grondbelasting 5227423 ext. 694 of 549 


Esnan cu tin un documento pa busca, por tuma contacto cu 
nos via ophaaldocumenten@impuesto.aw. 

Departamento di Impuesto lo haci anuncio oficial di cualkier 
cambio den e proceso y e medidanan di precaucion menciona. 
Ta pidi un y tur pa sigui e noticianan via e pagina di Facebook 
y e website www.impuesto.aw. 


Dialuna 16 Maart 2020 








RELACIONA CU PREVENCION DI COVID-19 

Banco di Seguro Social di Aruba SVb ta forma parti di e plataforma 
pa hunto combati e virus cu poco poco ta yegando mas cerca di 
nos. Profesionalnan di Salud a emiti varios mensahe y un di nan 
ta cu e virus COVID-19/CoronaVirus lo yega Aruba tambe. En 
bista di esaki SVb ta participa algun cambio den e procedura pa 
notifica AO. 


Na momento cu un trahado ta desea di notifica AO pa motibo di 
tin problema pa hala rosea, a biaha y tabata durante di ultimo 14 
dia pafo di Aruba of tabata tin contacto cu un pashent diagnostica 
си Coronavirus, e mester na prome luga yama su dokter di cas. 


Despues di yama e dokter di cas mester notifica AO na SVb 
telefonicamente y NO na nos servicio online. 


Trahadonan di sector priva mester notifica AO telefonicamente 
na e “Callcenter” di SVb na telefon 527-2782 di 7:00 AM - 12:00 
PM y di 1:00 PM - 4:00 PM y NO online. 


Trahadonan di sector publico mester tuma contacto cu SVb 
su Departamento di Administracion Medico despues di 9:30 di 
mainta na telefon 527-2744. No por notifica AO pa e condicion di 
salud aki via di e webportaal. 


Ta importante pa tene na cuenta cu si ta bay notifica AO pa otro 
motibonan cu no ta esunnan ariba menciona, e procedura di 
notifica AO no ta cambia pa ningun di dos sector. 


SVb ta urgi henter nos comunidad pa tene na cuenta tur e 
consehonan pa mantene hygiena personal. Esakinan ta inclui: 
tosa den napkin of den elleboog, y tira napkin afo di biaha; tapa bo 
nister; laba man y pols frecuentemente cu awa y habon durante 
di 20 seconde, hand sanitizer ta un alternativa; mantene distancia 
di hende cu ta tosa na 1 meter of mas; no mishi cu wowo, nanishi 
of boca. 


Lucha contra e transmission di virusnan, e ta cuminsa na abo! 

GOBIERNO DI ARL 


MINISTER CHRIS ROMERO 


MINISTER di Transporte, Comunicacion y Sector Primario 

DTP LO TA CERA PA PUBLICO TE CU DIA 

Departamento di Transporte Publico 
(DTP) ta participa cu, relaciona cu e 


27 DI MAART 


plan di prevencion y accion di COVID-19 
anuncia pa Gobierno di Aruba, nos 
oficina lo ta cera pa publico for di dialuna 
16 di Maart 2020 y te cu 27 Maart 2020. 


Nos servicio lo ta limita na casonan di 
urgencia, entre otro, cambio di auto pa 
motibo di “autopech” y etc. Pa peticion 
di “hulpchauffeur”, esaki lo mester tuma 
lugar cu 3 dia di anticipacion. Tur peticion 
mester drenta via nos e-Mail: info@dtp. 


aw. Y pa mas informacion por tuma 
contacto telefonico na: 582-4140. 


Te recorda cu dia 18 di Maart ta keda un 
dia liber oficial, dus tene na cuenta cu 
esaki ora di haci peticion. 


DTP ta gradici pa e comprension y 
coperacion ра hunto nos por logra frena 
un posibel brote di COVID-19 na nos 
pais. 





DIRECTIE SCHEEPVAART ARUBA (DSA) LO TA 
CERA PA PUBLICO TE CU 31 DI MAART 





DIRECTIE SCHEEPVAART ARUBA 

Relaciona cu e medidanan preventivo y di 8CCI0ი cu a keda 
decreta pa Gobierno di Aruba, y e responsabilidad di tur 
sector publico pa preveni cu e virus COVID-19 sigui plama na 


nos pais, Directie Scheepvaart Aruba (DSA) a dicidi di tuma 
pasonan preventivo na bienestar di su empleadonan y publico 
en general. 


Entrante Dialuna 16 di Maart y te cu 31 di Maart 2020, DSA 
ta sera pa publico y tur inspeccion ta keda posponi te cu un 
proximo aviso. Nos ta bay keda monitor e situacion y lo informa 
publico en general e situacion segun cu e ta desaroya. 





DTZ TA ANUNCIA SU MANEHO DURANTE E 
SIGUIENTE SIMANNAN CU 10 TA CERA PA PUBLICO 


Departamento di Asuntonan di Telecomunicacion (DTZ) ta 
informa na tur su clientenan cu, pa contribui na salubridad 
publico y minimalisa e risico di contaminacion di COVID-19, 
nos instalacionnan lo ta cera pa atende publico for di dialuna 
16 di maart 2020 y te cu proximo aviso. No obstante e servicio 
lo continua den un forma digital for di dia 17 di maart 2020. 


Tur cliente cu mester un stempel di aprobacion pa por importa 
екропап di telecomunicacion na Aruba mester: 

. Yena un formulario di DTZ completo (APPLICATION 
FORM IMPORT OF TELECOMMUNICATION EQUIPMENT); 
е Зсап е formulario y attach е facturanan y otro 


documentonan necesario pa permiso di importacion; 

Ы Manda е facturanan у documentonan necesario hunto 
си е formulario di DTZ па е siguiente e-mail adres: dirtelza@ 
dtz.aw y un copia na: iz@dtz.aw; 


е DTZ lo revisa е documentonan y stempel е formulario di 
DTZ; 
š Lo ricibi e documentonan bek via e-mailnan menciona 


riba e formulario di DTZ. 


Por download e formulario via nos website www.dtz.aw, of por 
haci uzo di e siguiente link: http://www.dtz.awlformulieren. 

COVID-19 
CORONAVI 


UZO DI E MASCARADA PA TAPA BOCA TA 
SOLAMENTE PA ESNAN CU TA AFECTA CU 
CORONAVIRUS PA ASINA EVITA DI 

CONTAGIA MAS PERSONA CU E VIRUS. 
PERSONANAN CU TA CUIDA UN PERSONA MALO 
TAMBE ТА НАС! UZO DI ESAKI PA EVITA DI WORDO 
CONTAGIA. 


GOBIERNO DIARUBA 





)) 


UZANDO UN MASCARADA MIENTRAS ВО TA ВОМ DI 
SALUD PASO BO TA KERE ESAKI TA PREVENI DI 
CONTRAE E VIRUS NO TA BAI YUDA. 

BO POR CONTRAE CORONA VIRUS VIA DI BO 
WOWONAN TAMBE 


#KNOWYOURFACTS 

DIRECTIE VOLKSGEZONDHEID 











AWINLINE, Y 


Dialuna 16 Maart 2020 














COVID-19 
CORONAVIRU 37021) 


UPDATE 


16-3-2020, 20.00 ORA 


Si bo ta sinti malo, NO sali for di cas. 
Pero yama 280-0101 pa mas informacion. 


















COVID-19 
CORONAVIRU STOP DI 


UPDATE 


16-3-2020, 20.00 ORA 


ENTRANTE 
DIAMARS 17 DI MAART 


TUR ESTABLECIMENTO 
TA CERA PA 10:00 PM 





Si bo ta sinti malo, NO sali for di cas. 
Pero yama 280-0101 pa mas informacion. 

MESTER PASA DEN TRABOU DURO 
GU DEDICAGION Y DETERMINACION 
NOS TA LOGRA E EXITO 
GUNOS TA PROPONE 





Gabinete Wever-Croes 

